{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":34,"n_cols":6,"rows_kept":34,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Prijedlog Pravilnika o zbrinjavanju radioaktivnog otpada i iskorištenih izvora"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Andrea Rapić","PRAVILNIK O ZBRINJAVANJU RADIOAKTIVNOG OTPADA I ISKORIŠTENIH IZVORA","Treba dodati preambulu Pravilnika u kojoj se poziva temeljem kojih članaka Zakona o radiološkoj i nuklearnoj sigurnosti se Pravilnik donosi.","Prihvaćen","Na temelju članka 49. stavka 8. i članka 50. stavka 4. Zakona o radiološkoj i nuklearnoj sigurnosti („Narodne novine“, br. 141/13, 39/15 i 130/17, 118/18 i 21/22)  i članka 38. stavka 3. Zakona o sustavu državne uprave („Narodne novine“, broj 66/19) uz prethodnu suglasnost ministra nadležnog za zaštitu okoliša i ministra nadležnog za graditeljstvo i prostorno uređenje, ministar unutarnjih poslova donosi"]
[2,"Nika Fulanović","PRAVILNIK O ZBRINJAVANJU RADIOAKTIVNOG OTPADA I ISKORIŠTENIH IZVORA,\nČlanak 3.","U definiciji \"9. pakovanje otpada\" nije jasno postoji li razlika između pakovanja i konačnog paketa (FWP). Naime, otpad može biti upakiran za potrebe transporta do postrojenja za obradu gdje će se raspakirati, obraditi te kondicionirati u odgovarajući paket.\nPredlažem da se uvrsti novi pojam \"konačni paket otpada\" ili \"konačno pakovanje otpada\" ili izbriše dio rečenice \", bez namjere daljnje obrade istih\".","Prihvaćen","U članku 3. točki 9. izričaj „bez namjere daljnje obrade istih\" briše se."]
[3,"Andrea Rapić","PRAVILNIK O ZBRINJAVANJU RADIOAKTIVNOG OTPADA I ISKORIŠTENIH IZVORA,\nČlanak 3.","Zakonom o radiološkoj i nuklearnoj sigurnosti \"zbrinjavanje\" se definira: \n145. zbrinjavanje radioaktivnog otpada i iskorištenih izvora podrazumijeva sve administrativne i operativne postupke koji su uključeni u djelatnost predobrade, obrade, kondicioniranja, rukovanja, prijevoza, skladištenja i odlaganja, isključujući prijevoz izvan lokacije zbrinjavanja \nZašto se ovim Pravilnikom ograničavaju samo na skladište i odlagalište, tj. zašto se u postrojenja za zbrinjavanje (…) ne ubrajaju i postrojenja za obradu i kondicioniranje radioaktivnog otpada i iskorištenih izvora?","Prihvaćen","Članak 3.\n\n10. postrojenje za zbrinjavanje radioaktivnog otpada i iskorištenih izvora jest sklop jedne ili više građevina namijenjenih obavljanju pojedinih postupaka zbrinjavanja radioaktivnog otpada i iskorištenih izvora i pripadajuće opreme. Postrojenja za zbrinjavanje radioaktivnog otpada i iskorištenih izvora jesu postrojenja za predobradu, obradu, kondicioniranje, rukovanje radioaktivnim otpadom i iskorištenim izvorima, postrojenje za skladištenje radioaktivnog otpada i iskorištenih izvora i postrojenje za odlaganje radioaktivnog otpada i iskorištenih izvora"]
[4,"Andrea Rapić","PRAVILNIK O ZBRINJAVANJU RADIOAKTIVNOG OTPADA I ISKORIŠTENIH IZVORA,\nČlanak 3.","\"Odležavanje\" bi trebalo biti moguće i u središnjem skladištu institucionalnog radioaktivnog otpada i iskorištenih izvora u Centru za zbrinjavanje RAO.\nPredlažem da se definicija pojma \"odležavanja\" proširi i da glasi: \n7. odležavanje jest postupak privremene pohrane ili zadržavanja radioaktivnog otpada i iskorištenih izvora u spremištu ili skladištu. Postupak traje određeno vrijeme kako bi se smanjila aktivnost radionuklida ili njihova toplinska energija.\"","Prihvaćen","Definicija iz članka 3. točke 7. se mijenja i glasi:\n\n7. odležavanje jest postupak privremene pohrane ili zadržavanja radioaktivnog otpada i iskorištenih izvora u spremištu ili skladištu. Postupak traje određeno vrijeme kako bi se smanjila aktivnost radionuklida ili njihova toplinska energija"]
[5,"TIHOMIR KLEMENT","PRAVILNIK O ZBRINJAVANJU RADIOAKTIVNOG OTPADA I ISKORIŠTENIH IZVORA,\nČlanak 3.","st.3 Ispuštanje u okoliš u bilo kojem obliku je zabranjeno","Nije prihvaćen","Ispuštanje radioaktivnih tvari u okoliš dozvoljeno je isključivo ako je odobreno od strane Ministarstva unutarnjih poslova, kontrolirano i planirano."]
[6,"Andrea Rapić","PRAVILNIK O ZBRINJAVANJU RADIOAKTIVNOG OTPADA I ISKORIŠTENIH IZVORA,\nČlanak 6.","Predlažem da se u članak 6. doda stavak (3) u kojemu se propisuje pod kojim se uvjetima i rokovima traži produljenje za odobravanje djelatnosti zbrinjavanja radioaktivnog otpada i iskorištenih izvora. Primjerice:\n(3) Zahtjev za odobrenje produljenja obavljanja djelatnosti zbrinjavanja radioaktivnog otpada i iskorištenih izvora podnosi se Ministarstvu, 3 mjeseca prije isteka roka važenja prethodnog odobrenja.","Prihvaćen","U članku 6. dodaje se stavak 3. koji glasi:\n\n„(3) Nositelj odobrenja za obavljanje djelatnosti zbrinjavanja radioaktivnog otpada i iskorištenih izvora obvezan je jednu godinu prije isteka roka valjanosti odobrenja za obavljanje djelatnosti Ministarstvu podnijeti zahtjev za izdavanjem novog odobrenja za obavljanje djelatnost.“"]
[7,"TIHOMIR KLEMENT","PRAVILNIK O ZBRINJAVANJU RADIOAKTIVNOG OTPADA I ISKORIŠTENIH IZVORA,\nČlanak 6.","st.1. Navesti koje ministarstvo.\nčl. 2. Što nakon 10 godina, teoretski oni mogu zbrinuti na 10 godina, a nakon toga?","Nije prihvaćen","Ministarstvo unutarnjih poslova (u daljnjem tekstu: Ministarstvo) navedeno je u članku 3. točki 4. \n\nU članku 6. dodaje se stavak 3. koji glasi:\n\n„(3) Nositelj odobrenja za obavljanje djelatnosti zbrinjavanja radioaktivnog otpada i iskorištenih izvora obvezan je jednu godinu prije isteka roka valjanosti odobrenja za obavljanje djelatnosti Ministarstvu podnijeti zahtjev za izdavanjem novog odobrenja za obavljanje djelatnost.“"]
[8,"TIHOMIR KLEMENT","PRAVILNIK O ZBRINJAVANJU RADIOAKTIVNOG OTPADA I ISKORIŠTENIH IZVORA,\nČlanak 8. ","st 5. Koje Ministarstvo navesti.","Nije prihvaćen","Ministarstvo unutarnjih poslova (u daljnjem tekstu: Ministarstvo) navedeno je u članku 3. točki 4."]
[9,"TIHOMIR KLEMENT","PRAVILNIK O ZBRINJAVANJU RADIOAKTIVNOG OTPADA I ISKORIŠTENIH IZVORA,\nČlanak 9.","st 4 Ministarstvo?","Nije prihvaćen","Ministarstvo unutarnjih poslova (u daljnjem tekstu: Ministarstvo) navedeno je u članku 3. točki 4."]
[10,"Andrea Rapić","PRAVILNIK O ZBRINJAVANJU RADIOAKTIVNOG OTPADA I ISKORIŠTENIH IZVORA,\nČlanak 11. ","Predlažem da se u stavak 2 ovog članka pod točkom 2 doda u zagradi \"(tzv. dugoročno skladište)\" \ntako da točka (2) glasi: \n\"2. postrojenje za skladištenje nisko i srednje radioaktivnog otpada koji nastaje redovitim radom i razgradnjom Nuklearne elektrane Krško (tzv. dugoročno skladište), a čija obveza zbrinjavanja proizlazi iz bilateralnih ugovora sklopljenih prije dana stupanja na snagu ovoga Pravilnika i\"","Nije prihvaćen","Skladište je definirano člankom 4. točkom 127. Zakona o Zakona o radiološkoj i nuklearnoj sigurnosti („Narodne novine“, br. 141/13, 39/15 i 130/17, 118/18 i 21/22)"]
[11,"Andrea Rapić","PRAVILNIK O ZBRINJAVANJU RADIOAKTIVNOG OTPADA I ISKORIŠTENIH IZVORA,\nČlanak 12. ","Odlagalište je izbačeno iz stavka 2, članka 11 ovog Pravilnika, pa bi isto možda trebalo izbaciti i iz ovog članka.","Prihvaćen","Prihvaćen"]
[12,"Nika Fulanović","PRAVILNIK O ZBRINJAVANJU RADIOAKTIVNOG OTPADA I ISKORIŠTENIH IZVORA,\nČlanak 13.","U 3. stavku treba ispraviti \"točke 7.\" u \"točke 8.\".","Prihvaćen","Prihvaćen"]
[13,"Nika Fulanović","PRAVILNIK O ZBRINJAVANJU RADIOAKTIVNOG OTPADA I ISKORIŠTENIH IZVORA,\nČlanak 14.","Ako u Centru nema odlagališta predlažem da se iz 1. stavka, 10. točke izbaci \"Plan zatvaranja odlagališta\" te da se propiše zasebno.","Prihvaćen","Prihvaćen"]
[14,"Nika Fulanović","PRAVILNIK O ZBRINJAVANJU RADIOAKTIVNOG OTPADA I ISKORIŠTENIH IZVORA,\nČlanak 14.","Predlažem u 1. stavku nakon \"obavljanje djelatnosti zbrinjavanja radioaktivnog otpada\" dodati  \"i iskorištenih izvora u Centru\".","Prihvaćen","Prihvaćen"]
[15,"Andrea Rapić","PRAVILNIK O ZBRINJAVANJU RADIOAKTIVNOG OTPADA I ISKORIŠTENIH IZVORA,\nČlanak 14.","Nejasan je redoslijed licenciranja postrojenja za zbrinjavanje radioaktivnog otpada. Primjerice, uporabna dozvola za skladište je uvjet za odobrenje djelatnosti, ali se traži tek u prilogu zahtjeva za izdavanje suglasnosti za početak redovitog rada postrojenja (čl.41). \nPredlažemo da piše, kao u prethodnom Pravilniku: \n\"Uporabnu dozvolu ili ako uporabna dozvola još nije izdana suglasnost za pokusni rad svih javnopravnih tijela koja su utvrdila posebne uvjete u vezi izdavanja uporabne dozvole za odgovarajuće postrojenje za zbrinjavanje\"\nTime se omogućuje predaja zahtjeva za odobrenje djelatnosti, prije izdavanja uporabne dozvole (čime se ubrzava postupak), dok se samo izdavanje suglasnosti za rad postrojenja uvjetuje ishođenjem uporabne dozvole (kako je propisano člankom 41.)\nUkoliko je redoslijed obrnut to treba obrazložiti u nekom od članaka.","Nije prihvaćen","U članku 14. stavku 1. točka 1. mijenja se i glasi:\n\n„uporabnu dozvolu za građevine u kojima se skladište radioaktivni otpad i iskorišteni izvori, a koju izdaje Ministarstvo prostornoga uređenje, graditeljstva i državne imovine“\n\nU članku 41. stavku 1 točka 9. briše se, točke 10., 11., 12. i 13. postaju točke 9., 10.,11. i 12. \n\nIzdavanje suglasnosti na pokusni rad vezano uz građevine nije u skladu sa Zakonom o gradnji. \n\nSuglasnost na pokusni rad odnosi se isključivo na pokusni rad postrojenja za zbrinjavanje radioaktivnog otpada i iskorištenih izvora te isto izdaje Ministarstvo unutarnjih poslova.\n\nRedoslijed odobravanja je kako slijedi:\n1. ishođenje odobrenja za obavljanje djelatnosti zbrinjavanja radioaktivnog otpada i iskorištenih izvora u Centru (članak 14.)\n2. ishođenje suglasnosti za početak pokusnog rada postrojenja za zbrinjavanje radioaktivnog otpada i iskorištenih izvora (članak 39.)\n3. ishođenje suglasnosti za početak rada postrojenja za zbrinjavanje radioaktivnog otpada i iskorištenih izvora (članak 41.)"]
[16,"Andrea Rapić","PRAVILNIK O ZBRINJAVANJU RADIOAKTIVNOG OTPADA I ISKORIŠTENIH IZVORA,\nČlanak 17.","Predlažem dodati da se vremensko ograničenje od 6 mjeseci kako je propisano stavkom (5) članka 17. primjenjuje od trenutka kada će se uspostaviti Centar za zbrinjavanje RAO, odnosno središnje skladište institucionalnoga radioaktivnog otpada i iskorištenih izvora.","Prihvaćen","Prihvaćen"]
[17,"Andrea Rapić","PRAVILNIK O ZBRINJAVANJU RADIOAKTIVNOG OTPADA I ISKORIŠTENIH IZVORA,\nČlanak 24.","U stavku (3) kako je formuliran nije jasno za što se predaje zahtjev. \nPrema ovom stavku za spremnike u kojima će se skladištiti NSRAO u Centru, prije nego što budu zaprimljeni u skladište potrebno je tražiti dva odobrenja za skladištenje: 1. za ambalažu za prijevoz i skladištenje te 2. za spremnike za skladištenje. Smatramo da bi u slučaju Centra, postupke trebalo objediniti obzirom da se planiraju višenamjenski spremnici (za transport i za skladištenje).","Prihvaćen","U članku 24. nakon stavka 3. dodaje se novi stavak 4. koji glasi:\n\n„(4) Iznimno od odredbe stavka 3. ovoga članka, za spremnike iz stavka 1. ovoga članka koji se koriste i kao ambalaža za prijevoz i skladištenje radioaktivnih tvari i nuklearnih materijala postupak odobravanja spremnika i ambalaže provodi se istovremeno.“\n\nDosadašnji stavak 4. postaje stavak 5."]
[18,"Nika Fulanović","PRAVILNIK O ZBRINJAVANJU RADIOAKTIVNOG OTPADA I ISKORIŠTENIH IZVORA,\nČlanak 26.","Predlažem da se \"obavljanje djelatnosti prijevoza radioaktivnih izvora\" izmijeni u \"obavljanje djelatnosti prijevoza radioaktivnog otpada i iskorištenih izvora\" ili u \"obavljanje djelatnosti prijevoza radioaktivnih materijala\".","Nije prihvaćen","Nije prihvaćen"]
[19,"Nika Fulanović","PRAVILNIK O ZBRINJAVANJU RADIOAKTIVNOG OTPADA I ISKORIŠTENIH IZVORA,\nČlanak 26.","U 3. članku definicija pakovanja otpada je sljedeća:\n9. pakovanje otpada jest proizvod koji uključuje otpad s pripadajućim spremnikom s unutarnjim pregradama, pripremljen za rukovanje, prijevoz, skladištenje ili odlaganje, bez namjere daljnje obrade istih.\nOvaj stavak predviđa mogućnost vađenja otpada iz pakovanja, pa predlažem da se u 3. članku izmijeni definicija i iz nje izbriše dio \", bez namjere daljnje obrade istih\" jer pakovanje može biti transportno pakovanje za potrebe prijevoza do postrojenja za obradu gdje će se radioaktivni otpad izvaditi iz transportnog pakovanja, obraditi te kondicionirati u odgovarajući paket.","Prihvaćen","U članku 3. točki 9. izričaj „bez namjere daljnje obrade istih\" briše se."]
[20,"Andrea Rapić","PRAVILNIK O ZBRINJAVANJU RADIOAKTIVNOG OTPADA I ISKORIŠTENIH IZVORA,\nČlanak 28.","Obzirom da ovaj članak i naslov iznad njega definira isključivo kriterije prihvaćanja radioaktivnog otpada i iskorištenih izvora u skladište, sugeriramo da se stavak (8) s odredbama vezanim za odlaganje briše iz ovog članka i prebaci u članak 30. u kojemu se govori o odlaganju, kao stavak (3) tog članka.","Prihvaćen","U članku 28. stavak 8. briše se. \n\nU članku 30. nakon stavka 1. dodaju se stavci 2. i 3. koji glase:\n„(2) Kriteriji prihvaćanja za postupak odlaganja radioaktivnog otpada propisani su u članku 28. stavcima 1. do 5. ovoga Pravilnika.\n(3) Korištenje pojedinih vrsta spremnika za odlaganje radioaktivnog otpada odobrava Ministarstvo u postupku izdavanja odobrenja za zbrinjavanje radioaktivnog otpada i iskorištenih izvora.“\nStavak 2. postaje stavak 4."]
[21,"Nika Fulanović","PRAVILNIK O ZBRINJAVANJU RADIOAKTIVNOG OTPADA I ISKORIŠTENIH IZVORA,\nČlanak 28.","Predlažem da se u 4. stavku Centar preformulira  u onaj tko upravlja Centrom odnosno Fond.","Nije prihvaćen","Nije prihvaćen"]
[22,"Andrea Rapić","PRAVILNIK O ZBRINJAVANJU RADIOAKTIVNOG OTPADA I ISKORIŠTENIH IZVORA,\nČlanak 29. ","U stavku (4) se dva puta ponavlja \"o tome\", pa predlažem da se jedan izbriše.","Prihvaćen","Prihvaćen"]
[23,"Andrea Rapić","PRAVILNIK O ZBRINJAVANJU RADIOAKTIVNOG OTPADA I ISKORIŠTENIH IZVORA,\nČlanak 30.","U ovaj članak bi trebalo dodati:\nstavak (3) u kojemu stoji da se prilikom prihvaćanja radioaktivnog otpada u odlagalište primjenjuju odredbe stavaka 1-5 iz članka 28. te\nstavak (4) u kojemu se referencira na odredbe iz čl. 24. vezano uz odobravanje spremnika za odlaganje.","Prihvaćen","U članku 30. dodaju se stavci 2. i 3. \n\n(2) Kriteriji za prihvaćanje radioaktivnog otpada za postupak odlaganja propisani su u članku 28. stavcima 1. do 5. ovoga Pravilnika.\n(3) Korištenje pojedinih vrsta spremnika za odlaganje radioaktivnog otpada odobrava Ministarstvo u postupku izdavanja odobrenja za zbrinjavanje radioaktivnog otpada i iskorištenih izvora.\nStavak 2. postaje stavak 4."]
[24,"Nika Fulanović","PRAVILNIK O ZBRINJAVANJU RADIOAKTIVNOG OTPADA I ISKORIŠTENIH IZVORA,\nČlanak 31.","S obzirom na to da je u pravilniku iz Centra izbačeno odlagalište, predlažem da se u 8, stavku Centar izmijeni s Fond ili operater odlagališta.","Nije prihvaćen","Zamjena riječi “Centar” u Fond ili operater odlagališta u stavku 8. nije prihvatljiva jer je se i u stavku 7. također navodi Centar kao obveznik vođenja evidencija, a Centar nije operater odlagališta."]
[25,"Nika Fulanović","PRAVILNIK O ZBRINJAVANJU RADIOAKTIVNOG OTPADA I ISKORIŠTENIH IZVORA,\nČlanak 35.","Predlažem da se u 1. stavku \"prema propisanim uvjetima Ministarstva\" preformulira u \"prema uvjetima Ministarstva propisanim u članku 38. ovoga pravilnika\".","Prihvaćen","Prihvaćen"]
[26,"Andrea Rapić","PRAVILNIK O ZBRINJAVANJU RADIOAKTIVNOG OTPADA I ISKORIŠTENIH IZVORA,\nČlanak 36.","Procjena sigurnosti sastavni je dio Sigurnosne studije i Izvješća o sigurnosti (tj. Izvješća Sigurnosne studije) pa predlažem da se 1. stavak ovog članka dopuni: \n\"(1) Procjena sigurnosti je sastavni dio Sigurnosne studije i Izvješća Sigurnosne studije.\"\nTakođer bi trebalo dodati još jedan stavak kojim se definira da će se opseg, složenost i razina detalja za pojedina postrojenja za zbrinjavanje radioaktivnog otpada i iskorištenih izvora ili pojedina postrojenja Centra za zbrinjavanje radioaktivnog otpada detaljnije propisati uputama (ili slično). Primjerice\n\"(5) Opseg, složenost i razina detalja za pojedina postrojenja Centra za zbrinjavanje radioaktivnog otpada detaljnije će se propisati uputama.\"","Djelomično prihvaćen","Članak 36.\n\n(1) Procjena sigurnosti je sastavni dio Sigurnosne studije i Izvješća Sigurnosne studije.\n\nDrugi dio komentara je odbijen."]
[27,"Nika Fulanović","PRAVILNIK O ZBRINJAVANJU RADIOAKTIVNOG OTPADA I ISKORIŠTENIH IZVORA,\nČlanak 37.","Predlažem u 3. stavku \"prihvatiti\" izmijeniti s \"potvrditi\" ili \"verificirati\".","Djelomično prihvaćen","(3) Pregledom Izvješća sigurnosne studije utvrđuje se prihvatljivost podnesenih dokaza o tome da postrojenje za zbrinjavanje neće uzrokovati neprihvatljive štetne utjecaje na ljudsko zdravlje i okoliš, niti sada niti u budućnosti."]
[28,"Nika Fulanović","PRAVILNIK O ZBRINJAVANJU RADIOAKTIVNOG OTPADA I ISKORIŠTENIH IZVORA,\nČlanak 38.","Predlažem u 2. stavku, 9. točci nakon \"period skladištenja\" dodati  \"i odlaganja\".","Nije prihvaćen","Nije primjenjivo na odlaganje budući da se radi o trajnom odlaganju."]
[29,"Andrea Rapić","PRAVILNIK O ZBRINJAVANJU RADIOAKTIVNOG OTPADA I ISKORIŠTENIH IZVORA,\nČlanak 44.","Zakonom o izmjenama i dopunama Zakona o radiološkoj i nuklearnoj sigurnosti (NN 21/22) u članku 50.a, stavku 5. propisano je da će se obvezni sadržaj Programa praćenja stanja radioaktivnosti u okolišu nakon zatvaranja odlagališta propisati Pravilnikom o zbrinjavanju radioaktivnog otpada i iskorištenih izvora. U ovom prijedlogu Pravilnika o zbrinjavanju radioaktivnog otpada i iskorištenih izvora isto nije propisano. \nFond je na prijedlog Zakona o izmjena i dopuna ZRNS dao predložio da se Obvezni sadržaj programa praćenja stanja radioaktivnosti u okolišu nakon zatvaranja odlagališta propiše Pravilnikom o praćenju stanja radioaktivnosti u okolišu (u kojemu je u okviru Priloga 1, točke A već propisan osnovni sadržaj Programa praćenja stanja okoliša objekta), što nije usvojeno. \nPredlažemo da se na kraju članka 44. doda novi stavak u kojemu se poziva da je osnovni sadržaj Programa praćenja stanja radioaktivnosti u okolišu nakon zatvaranja i razgradnje postrojenja propisan u Prilogu 1 Pravilnika o praćenju stanja radioaktivnosti u okolišu, kako bi bili konzistentni.","Djelomično prihvaćen","Nakon članka 44. dodan je novi članak 45. naslova Izvješće o rezultatima ispitivanja i praćenja radioaktivnosti okoliša nakon zatvaranja odlagališta\n\nDosadašnji članci 45., 46., 47. i 48. postaju članci 46., 47., 48. i 49.\n\nDodaje se Prilog 10. naslova Praćenje stanja radioaktivnosti u okolišu sa sljedećim sadržajem:\n\nA) Sadržaj programa praćenja stanja radioaktivnosti u okolišu postrojenja za zbrinjavanje i nakon zatvaranja odlagališta \nB) Osnovne smjernice za provedbu praćenja stanja postrojenja za zbrinjavanje i nakon zatvaranja odlagališta\nC) Obvezni sadržaj izvješća o rezultatima ispitivanja i praćenja radioaktivnosti okoliša nakon zatvaranja odlagališta  \nD) Izvanredno izvješćivanje o praćenju stanja radioaktivnosti okoliša nakon zatvaranja odlagališta"]
[30,"Andrea Rapić","PRAVILNIK O ZBRINJAVANJU RADIOAKTIVNOG OTPADA I ISKORIŠTENIH IZVORA,\nČlanak 45. ","U ovom članku treba nomotehnički urediti pozivanje na druge članke kako slijedi: \n- u stavku 1., točki 1. umjesto \"...članka 8.\" treba pisati \"članka 7.\"\n- u stavku 1., točki 2. umjesto \"članka 11.\" treba pisati \"članka 10.\"\n- u stavku 1., točki 3. umjesto \"članka 10.\" treba pisati \"članka 9.\"  \n- u stavku 1., točki 4. umjesto \"članka 32.\" treba pisati \"članka 31.\"  \n- u stavku 3. umjesto \"članka 33.\" treba pisati \"članka 32.\"","Prihvaćen","Prihvaćen"]
[31,"Nika Fulanović","PRAVILNIK O ZBRINJAVANJU RADIOAKTIVNOG OTPADA I ISKORIŠTENIH IZVORA,\nČlanak 45. ","Predlažem u 4. stavku \"paketa\" izmijeniti s \"pakovanja\".","Prihvaćen","Prihvaćen"]